திருக்குறள் 146 (பகைபாவம்) பகைபாவ மச்சம் பழியென நான்கு மிகவாவா மில்லிறப்பான் கண் பகை பாவம் அச்சம் பழி என நான்கும் இகவாவாம் இல் இறப்பான் கண் (06) பரிமேலழகர் உரை (இதன் பொருள்) இல் இறப்பான்கண்= பிறன் இல்லாள்கண் நெறிகடந்து செல்வானிடத்து; பகை பாவம் அச்சம் பழி என நான்கும் இகவாவாம்= பகையும் பாவமும் அச்சமும் குடிப்பழியும் என்னும் இந்நான்கு குற்றமும் ஒருகாலும் நீங்காவாம். பரிமேலழகர் உரைவிளக்கம் எனவே இருமையும் இழத்தல் பெற்றாம். இவை ஆறுபாட்டானும் பிறனில் விழைவான்கட் குற்றம் கூறப்பட்டது.